《卒岁感述 其三》
明代·杨思圣

出门何所适，落日见西山。回回寸心违，逢人多厚颜。

三五谁家儿，传呼大道间。貂裘控骢马，嚼齧黄金环。

出入尚书第，可望不可攀。引领长太息，归来独闭关。

作者简介：（1621—1664）明末清初直隶钜鹿人，字犹龙，号雪樵。顺治三年进士。入翰林，出为山西按察使，官至四川布政使。傅青主、孙夏峰、申盟均与之交往。有《且亭诗》。